***Pet Sematary*** (også kalt *De levende døde* og *Stephen King's Pet Sematary* i Norge) er en amerikansk skrekkfilm fra 1989, som er basert på Stephen Kings roman *De levende døde*. Den var regissert av Mary Lambert. Stephen King hadde en cameo i filmen som en prest. 

En oppfølger, kalt Pet Sematary Two, ble publisert i 1992. I 2019 kom en nyinnspilling.

Sammendrag
----------

Creed-familien – Louis, Rachel, og deres barn Ellie og Gage – flytter fra Chicago til Maine hvor de møter en eldre nabo Jud Crandall, som viser dem en bortgjemt kirkegård bak deres nye hjem. Louis møter Victor Pascow som ble alvorlig skadd i en bilulykke. Han advarer Louis om kirkegården, til tross for at de aldri har møtt hverandre før. Etter at han dør, kommer Pascow til Louis i en drøm for å advare ham om kirkegården. Louis våkner og tror at dette bare var en drøm. Men han ser at føttene hans er møkkete av jord, noe som betyr at han hadde gått til kirkegården i søvne. Senere blir Ellies katt overkjørt og drept av en bil. 

Jud og Louis begraver katten ved den gamle kirkegården, og den kommer tilbake i live. Louis spør Jud om noen mennesker har blitt gravlagt der før. Jud forteller om en mann som het Bill som begravde sønnen Timmy som døde under andre verdenskrig, men som kom tilbake igjen forandret. Jud og noen andre skjønte hvor farlig dette var, og de brente ned huset deres. Men Bill nektet å forlate Timmy, og både far og sønn døde i brannen. Gage blir truffet av en lastebil og dør. Til tross for Juds advarsler, begraver Louis ham på kirkegården. Rachel får en visjon fra den døde Pascow, som sier at Louis har gjort noe forferdelig. Den kvelden kommer Gage tilbake igjen, og dreper moren sin. Louis begraver henne, ved den gamle kirkegården. Rachel kommer også tilbake igjen, og dreper Louis.

Rolleliste
----------

* Dale Midkiff … Louis Creed
* Fred Gwynne … Jud Crandall
* Denise Crosby … Rachel Creed
* Miko Hughes … Gage Creed
* Blaze Berdahl … Ellie Creed
* Brad Greenquist … Victor Pascow
* Michael Lombard … Irwin Goldman
* Susan Blommaert … Missy Dandridge
* Mara Clark … Marcy Charlton
* Kavi Raz … Steve Masterton
* Mary Louise Wilson … Dory Goldman
* Andrew Hubatsek … Zelda Goldman
* Lisa Stathoplos … Jud's mother
* Chuck Courtney … Bill Baterman
* Peter Stader … Timmy Baterman
* Stephen King … Minister

Mottakelse, ettermæle og nyinnspilling
--------------------------------------

Filmfronts anmelder gav filmen terningkast fire og skrev «*Alt i alt er dette en skummel film med en skremmende atmosfære. Filmen kunne dog vært bedre om skuespillet hadde vært av en bedre art.*» *Varietys* anmelder kalte filmen «*undead schlock dulled by a slasher-film mentality - squandering its chilling and fertile source material.*»

I 1992 ble etterfølgeren *Pet Sematary II* utgitt. Den fikk dårlig mottakelse i pressen og gjorde det dårlig på kino. Stephen King fikk fjernet navnet sitt fra filmen før den ble utgitt.

I 2010 ble det annonsert at Paramount Pictures hadde planlagt en nyinnspilling av Stephen Kings roman *Pet Sematary*. Den hadde verdenspremiere 16. mars 2019 under filmfestivalen South by Southwest. Hovedrollene innehas av Jason Clarke, Amy Seimetz, og John Lithgow.

Referanser
----------

1. ↑  «Pet Sematary (1989) Financial information» **(engelsk)**. The Numbers. Besøkt 19. april 2019.
2. ↑  Pål Frostad (30. april 2018). «Jorden er sur i indianerkirkegården...». Besøkt 19. april 2019.
3. ↑  «Pet Sematary». *Variety* **(engelsk)**. 31. desember 1988. Besøkt 19. april 2019.
4. ↑  Dave Kehr. «Give `Pet Sematary` a decent burial». *Chicago Tribune* **(engelsk)**. Arkivert fra originalen 19. april 2019.
5. ↑  Kofi Outlaw (5. mars 2010). «'1408' Writer Headed for the 'Pet Sematary'» **(engelsk)**. Screenrant. Besøkt 19. april 2019.

Eksterne lenker
---------------

* (en) *Pet Sematary* på Internet Movie Database Rediger på Wikidata

* (no) *Pet Sematary* hos Filmfront Rediger på Wikidata

* (sv) *Pet Sematary* i Svensk Filmdatabas Rediger på Wikidata

* (da) *Pet Sematary* i Danmark Nationale Filminstitut Rediger på Wikidata

* (en) *Pet Sematary* på AllMovie Rediger på Wikidata

* (fr) *Pet Sematary* på Allociné Rediger på Wikidata

* (nl) *Pet Sematary* på MovieMeter Rediger på Wikidata

* (en) *Pet Sematary* på Turner Classic Movies Rediger på Wikidata

* (en) *Pet Sematary* på American Film Institute Rediger på Wikidata

* (en) *Pet Sematary* på Rotten Tomatoes Rediger på Wikidata
* (no) *Artikkelen har ingen egenskaper for filmdatabaser i Wikidata*
* Filmtraileren til *Pet Sematary* på YouTube

|  |  |
| --- | --- |
| Oppslagsverk/autoritetsdata | VIAF
 |